Държавен вестник, бр. 64, 2010 г., стр. 101

БРОЙ  64	
Д Ъ Р Ж А В Е Н  В Е С Т Н И К 	
СТР.  101  
(4) Разпределителните предприятия разра­
ботват и представят в ДКЕВР методика за пре­
смятане на технологичните разходи в мрежата 
за всеки период на сетълмент.
(5) Методиката се одобрява от ДКЕВР и се 
прилага от електроенергийния системен оператор 
при изчисляване на небалансите на разпреде­
лителните предприятия като координатори на 
специални балансиращи групи, включително и 
в случаите по чл. 57, ал. 7.
(6) Всички технологични разходи в мрежите, 
определени по ал. 2 и 4, ще се смятат за утвър­
дени измерени стойности.
Раздел V
Сумиране и предоставяне на измерените стой­
ности
Чл. 83. (1) След определяне на утвърдените 
измерени стойности по чл. 80, ал. 9 и чл. 82, 
ал. 6 всеки собственик на измервателна система 
определя сумарните физически доставки за всеки 
производител и всеки потребител/доставчик на 
краен потребител (според случая) за съответната 
мрежа за всеки период на сетълмент.
(2) Сумарното производство на производител 
е равно на сумата от всички утвърдени измерени 
стойности в точките на присъединяване на про­
изводствените блокове към съответната мрежа.
(3) Сумарното потребление на потребител е 
равно на сумата от всички утвърдени измерени 
стойности в точките на присъединяване/местата 
на измерване на този потребител, присъединен 
към съответната мрежа.
Чл. 84. (1) Собствениците на измервателни 
системи предоставят на електроенергийния 
системен оператор сумирани по балансиращи 
групи валидирани данни от средствата за тър­
говско измерване на електрическа енергия на 
обекти на търговски участници, присъединени 
към съответната електрическа мрежа.
(2) Собствениците на измервателни системи 
предоставят на координаторите на балансиращи 
групи сумирани валидирани данни от средствата 
за търговско измерване на електрическа енергия 
на обекти на търговски участници, които при­
надлежат към съответната балансираща група.
(3) Преносното предприятие предоставя на 
разпределителното предприятие в сроковете по 
чл. 80, ал. 2 сумираните стойностите за измерени­
те товарови профили на електрическата енергия, 
отчетени от всеки търговски електромер, който 
участва във формирането на общото количество 
електрическа енергия, доставяно от преносната 
в разпределителната мрежа.
(4) Преносното предприятие предоставя на 
крайния снабдител в сроковете по чл. 80, ал. 2 
сумираните по региони стойности за измерените 
товарови профили на електрическата енергия, 
формирани от всеки търговски електромер, които 
участват във формирането на общото количество 
електрическа енергия, което крайният снабдител 
купува от обществения доставчик.
Раздел VI
Сумиране на измерени стойности по отношение 
на координатор на балансираща група
Чл. 85. (1) След получаване на утвърдените из­
мерени стойности електроенергийният системен 
оператор определя общите физически доставки 
на всяка балансираща група по отношение на 
места на измерване от съответната мрежа за 
всеки период на сетълмент.
(2) Сумарното производство на координатор 
на балансираща група е равно на сумата от 
общото производство на обектите на всички 
производители, за които съответният координа­
тор на балансираща група е поел отговорност 
за балансиране.
(3) Сумарното потребление на координатор на 
балансираща група е равно на сумата от общото 
потребление на обектите на всички потребители, 
за които съответният координатор на баланси­
раща група е поел отговорност за балансиране.
Раздел VII
Сумиране на измерени стойности по отношение 
на съответната мрежа
Чл. 86. (1) Нетното производство на съответ­
ната мрежа е равно на сумата от общото произ­
водство на всички производители, присъединени 
към тази мрежа.
(2) Нетното потребление от съответната мре­
жа е равно на сумата от общото потребление на 
всички потребители от тази мрежа.
(3) Електрическата енергия, доставена на други 
мрежи, е равна на сумата от всички измерени 
стойности, удостоверяващи обмена на електри­
ческа енергия от съответната мрежа към други 
мрежи. По отношение на електропреносната 
мрежа към реализирания обмен с други мрежи 
се включва и износът на електрическа енергия.
(4) Електрическата енергия, получена от други 
мрежи, е равна на сумата от всички измерени 
стойности, удостоверяващи обмена на електри­
ческа енергия от другите мрежи към съответната 
мрежа. По отношение на електропреносната 
мрежа към реализирания обмен с други мрежи 
се включва и вносът на електрическа енергия.
Раздел VIII
Сумиране на измерени стойности по отношение 
на извършването на дейността „сетълмент на 
небалансите“ от електроенергийния системен 
оператор
Чл. 87. (1) Собствениците на измервателни 
системи предоставят на електроенергийния 
системен оператор следната информация по 
отношение на сетълмента на небалансите само 
за съответната мрежа и отделно за всеки период 
на сетълмент:
1. утвърдените измерени стойности отделно 
за всички диспечируеми блокове и товари, които 
предоставят спомагателни услуги, включително 
балансираща енергия;
2. утвърдените измерени стойности за друг 
блок, който е предоставил спомагателни услуги 
на електроенергийния системен оператор.